সিকিম জাতীয় কংগ্রেস
সিকিম জাতীয় কংগ্রেস (abbr. এসএনসি) ছিল সিকিম রাজ্যের একটি রাজনৈতিক দল । এটি ১৯৬২ সালে স্বতন্ত্র দল, রাজ্য প্রজা সম্মেলন, এবং তৎকালীন প্রভাবশালী দল, সিকিম রাজ্য কংগ্রেস এবং সিকিম ন্যাশনাল পার্টির ভিন্নমতাবলম্বীদের একীভূতকরণের মাধ্যমে প্রতিষ্ঠিত হয়েছিল। কাজী লেন্দুপ দর্জি ছিলেন এর নেতা। এসএনসি সিকিমের সমস্ত জাতিগোষ্ঠীর প্রতিনিধিত্বকারী একটি দল হিসাবে গঠিত হয়েছিল, কারণ পূর্বে প্রভাবশালী দলগুলি জাতিগত ভিত্তিতে বিভক্ত ছিল। এটি সিকিমে রাজতন্ত্রের বিরোধিতা করেছিল এবং গণতান্ত্রিক সংস্কারের জন্য কাজ করেছিল। ১৯৭৩ সালে এপ্রিলে সিকিম জনতা কংগ্রেস এনএনসি-এর সাথে একীভূত হয়। ১৯৭৪ সালে প্রথম গণতান্ত্রিকভাবে নির্বাচিত সরকার সিকিমে দায়িত্ব গ্রহণ করে। ওই নির্বাচনে দলটি ৩২টি আসনের মধ্যে ৩১টিতে জয়লাভ করে। ১৯৭৫ সালে ভারতের সাথে সিকিম একীভূত হওয়ার পর দলটি ভারতীয় জাতীয় কংগ্রেসের সাথে একীভূত হয়।